Covid-19 Vaccination: देश में कोविड टीके की 40 करोड़ से अधिक खुराक दी गई, स्वास्थ्य मंत्रालय ने दी जानकारी
केंद्रीय स्वास्थ्य मंत्रालय के मुताबिक, आज शाम 7 बजे तक भारत में COVID वैक्सीनेशन के अंतर्गत कुल 40,44,67,526 डोज़ लगाई गई हैं। आज यानि शनिवार को 46,38,106 वैक्सीन डोज़ लगाई गई।
नई दिल्ली। देश में कोरोना की संभावित तीसरी लहर की संभावनाओं के बीच कोरोना वैक्सीनेशन पर बहुत अधिक जोर दिया जा रहा है और हर दिन लाखों की संख्या में लोगों का वैक्सीन लगाई जा रही है। केंद्रीय स्वास्थ्य मंत्रालय के मुताबिक, आज शाम 7 बजे तक भारत में COVID वैक्सीनेशन के अंतर्गत कुल 40,44,67,526 डोज़ लगाई गई हैं। आज यानि शनिवार को 46,38,106 वैक्सीन डोज़ लगाई गई। सरकार की यह कोशिश है कि जल्द से जल्द पूरी आबादी का वैक्सीनेशन कर दिया जाए, ताकि कोरोना से होने वाले नुकसान को रोका जा सके।देश में शनिवार को कोविड-19 टीके की 46.38 लाख से अधिक खुराक दी गई और अब तक 40 करोड़ से अधिक खुराक दी जा चुकी हैं। स्वास्थ्य मंत्रालय ने कहा कि शनिवार को 18-44 आयु वर्ग के कुल 21,18,682 लाभार्थियों को पहली जबकि 2,33,019 लोगों को दूसरी खुराक दी गई। सात बजे तक की रिपोर्ट के अनुसार, ''भारत में अब तक 40 करोड़ से अधिक (40,44,67,526) टीके लगाए जा चुके हैं।'' रिपोर्ट के अनुसार शनिवार को 46.38 लाख से अधिक (46,38,106) खुराक दी गई।राष्ट्रव्यापी टीकाकरण अभियान के तीसरे चरण की शुरुआत के बाद से 37 राज्यों और केंद्र शासित प्रदेशों में कुल मिलाकर, 18-44 आयु वर्ग के 12,40,07,069 लोगों को पहली जबकि 48,50,858 लोगों को दूसरी खुराक दी गई है। आठ राज्यों उत्तर प्रदेश, मध्य प्रदेश, राजस्थान, तमिलनाडु, बिहार, गुजरात, कर्नाटक और महाराष्ट्र में 18-44 आयु वर्ग के 50 लाख से अधिक लाभार्थियों को टीके की पहली खुराक दी गई है। आंध्र प्रदेश, असम, छत्तीसगढ़, दिल्ली, हरियाणा, झारखंड, केरल, तेलंगाना, हिमाचल प्रदेश, ओडिशा, पंजाब, उत्तराखंड और पश्चिम बंगाल में 18-44 आयु वर्ग के 10 लाख से अधिक लाभार्थियों को टीके की पहली खुराक दी गई है। राज्यों, केंद्र शासित प्रदेशों को कोविड-19 रोधी टीके की 41.69 करोड़ से अधिक खुराक दी गयी: केंद्रकेंद्रीय स्वास्थ्य एवं परिवार कल्याण मंत्रालय ने शनिवार को कहा कि राज्यों और केंद्र शासित प्रदेशों को अब तक कोविड-19 रोधी टीके की 41.69 करोड़ से अधिक खुराक प्रदान की जा चुकी हैं और राज्यों के पास तथा निजी अस्पतालों में 2.74 करोड़ से अधिक खुराक उपलब्ध हैं। मंत्रालय ने बयान में कहा कि टीके की 18,16,140 और खुराकों की आपूर्ति की जा रही है। सभी स्रोतों के माध्यम से अब तक राज्यों और केंद्र शासित प्रदेशों को 41,69,24,550 खुराक प्रदान की जा चुकी हैं और आगे 18,16,140 खुराकों की आपूर्ति करने की प्रक्रिया चल रही है।सरकार कोविशील्ड, कोवैक्सीन की 66 करोड़ खुराक संशोधित दर पर खरीदेगीकेंद्र ने इस साल अगस्त और दिसंबर के बीच कोविशील्ड और कोवैक्सीन टीके की क्रमश: 205 रुपये और 215 रुपये प्रति खुराक की संशोधित दर (कर छोड़कर) से 66 करोड़ से अधिक खुराकें खरीदने का ऑर्डर दिया है। आधिकारिक सूत्रों ने यह जानकारी दी. उन्होंने बताया कि दिसंबर तक सीरम इंस्टीट्यूट ऑफ इंडिया से 37.5 करोड़ खुराकें और भारत बायोटेक से 28.5 करोड़ खुराकें खरीदी जाएंगी। सूत्रों ने बताया, ''अगस्त और दिसंबर के बीच कोविड-19 टीकों - कोविशील्ड और कोवैक्सीन की 66 करोड़ और खुराकें क्रमश: 205 रुपये और 215 प्रति खुराक, के हिसाब से खरीदी जाएगी, जिसमें कर शामिल नहीं होगा।'' उन्होंने बताया कि कर सहित कोविशील्ड की 215.25 रुपये प्रति खुराक और कोवैक्सीन की 225.75 रुपये प्रति खुराक कीमत है। केंद्रीय स्वास्थ्य मंत्रालय 150 रुपये प्रति खुराक की दर से दोनों टीकों को खरीद रहा है।देश में कोरोना की स्थितिकेंद्रीय स्वास्थ्य मंत्रालय के शनिवार को जारी किए गए आंकड़ों के मुताबिक भारत में कोरोना वायरस के 38,079 नए मामले सामने आए हैं। अब देश में कोरोना के कुल पॉजिटिव मामलों की संख्या बढ़कर 3,10,64,908 हो गई है। वहीं पिछले 24 घंटों में 560 नई मौतों के बाद देश में संक्रमण से होने वाली कुल मौतों की संख्या 4,13,091 हो गई है। देश में कोविड-19 टीकाकरण कार्यक्रम का नया चरण 21 जून को शुरू हुआ था और इसके तहत केंद्र सरकार की ओर से सभी वयस्कों का निशुल्क टीकाकरण किया जा रहा है। इससे पहले 45 साल से अधिक उम्र के लोगों के लिए ही टीके मुफ्त थे। मंत्रालय ने कहा कि देशव्यापी टीकाकरण अभियान के नये चरण में केंद्र सरकार देश में टीका निर्माताओं द्वारा तैयार किए जा रहे 75 प्रतिशत टीकों की खरीद कर राज्यों और केंद्रशासित प्रदेशों को इनकी निशुल्क आपूर्ति कर रही है।